**Pracovná verzia**

**(Návrh)**

**VYHLÁŠKA**

**Ministerstva školstva, výskumu, vývoja a mládeže Slovenskej republiky**

**z ......... 2024,**

**o preukazovaní činnosti športovca, trénera a umelca na účely zaraďovania do vyššieho kariérového stupňa**

Ministerstvo školstva, výskumu, vývoja a mládeže Slovenskej republiky podľa § 85 písm. c) zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov (ďalej len „zákon“) ustanovuje:

**§ 1**

**Doklad o pôsobení športovca alebo trénera**

1. Doklad o pôsobení športovca na účely § 30 ods. 1 písm. e), ods. 2 písm. d), ods. 4 písm. a) alebo ods. 5 písm. a) zákona preukazuje obdobie
2. výkonu činnosti športovca a
3. pôsobenia v najvyššej celoštátnej súťaži Slovenskej republiky dospelých a mládeže, obdobnej súťaži v zahraničí alebo v športovej reprezentácii Slovenskej republiky.
4. Doklad o pôsobení trénera na účely § 30 ods. 1 písm. e), ods. 2 písm. d), ods. 4 písm. a) alebo ods. 5 písm. a) zákona preukazuje
5. obdobie výkonu činnosti trénera,
6. obdobie pôsobenia v najvyššej celoštátnej súťaži Slovenskej republiky dospelých a mládeže, obdobnej súťaži v zahraničí alebo v športovej reprezentácii Slovenskej republiky a
7. meno a priezvisko športovca, ktorého v uvedenom čase trénoval.

**§ 2**

**Činnosť umelca na účely zaraďovania do vyššieho kariérového stupňa**

1. Za pôsobenie pedagogického zamestnanca ako umelca v oblasti súvisiacej s obsahom vyučovacieho predmetu v Slovenskej republike sa považuje
2. výkon činnosti v divadle[[1]](#footnote-1)) ako
   1. herca, bábkoherca alebo míma,
   2. tanečného sólistu, vokálneho sólistu alebo inštrumentálneho sólistu,
   3. dirigenta,
   4. orchestrálneho hudobníka v divadle,
   5. zborového speváka alebo zborového tanečníka, ktorý hrá, spieva, predvádza, prednáša alebo iným spôsobom interpretuje divadelné dielo len v osobitnej umeleckej skupine tvoriacej orchester, spevácky zbor, baletný zbor alebo tanečné zoskupenie,
   6. režiséra, zvukového režiséra alebo zvukovoobrazového režiséra,
   7. zbormajstra, choreografa alebo baletného majstra,
   8. autora hudobného diela, dramatického diela alebo hudobnodramatického diela,
   9. dramaturga,
   10. scénického výtvarníka alebo kostýmového výtvarníka,
   11. svetelného dizajnéra,
   12. recitátora,
3. výkon činnosti v hudobnej inštitúcii[[2]](#footnote-2)) ako
   1. dirigenta,
   2. vokálneho sólistu alebo inštrumentálneho sólistu,
   3. orchestrálneho hudobníka alebo zborového speváka, ktorý hrá, spieva, predvádza, alebo iným spôsobom interpretuje umelecké dielo v orchestri, speváckom zbore alebo inom komornom inštrumentálnom, vokálnom alebo inštrumentálno-vokálnom zoskupení,
4. výkon činnosti
   1. spisovateľa, dramatika, choreografa alebo ďalšieho autora dramatického a hudobnodramatického diela,
   2. herca, bábkoherca, tanečníka alebo míma,
   3. hudobného skladateľa, speváka alebo hudobníka,
   4. textára, režiséra, scenáristu alebo kameramana,
   5. výtvarníka vrátane kostýmového výtvarníka,
   6. reštaurátora s osvedčením na výkon reštaurátorskej činnosti,
   7. architekta vrátane interiérového dizajnu a záhradnej architektúry,
   8. umeleckého dizajnéra alebo priemyselného dizajnéra,
   9. remeselníka v remesle tradičnej ľudovej kultúry alebo mestskej kultúry alebo v oblasti výroby hračiek alebo
   10. tvorcu multimediálnych diel v kreatívnom priemysle.
5. Za pôsobenie pedagogického zamestnanca ako umelca v oblasti súvisiacej s obsahom vyučovacieho predmetu v zahraničí sa považuje
6. vydanie prekladu literárneho diela alebo textu, ak ide o spisovateľa, dramatika alebo textára,
7. využitie výsledkov umeleckej činnosti pri vytvorení iného umeleckého diela v zahraničí,
8. vystavovanie výsledkov umeleckej činnosti v zahraničí alebo
9. trvalé umiestnenie výsledkov umeleckej činnosti v zahraničí.

**§ 3**

**Preukazovanie výkonu činnosti umelca**

1. Výkon činnosti umelca v divadle sa preukazuje dokladom, v ktorom sa uvádza charakter výkonu činnosti podľa § 2 ods. 1 písm. a) a obdobie trvania príslušného zmluvného vzťahu.
2. Výkon činnosti umelca v hudobnej inštitúcii sa preukazuje dokladom, v ktorom sa uvádza charakter výkonu činnosti podľa § 2 ods. 1 písm. b) a obdobie trvania príslušného zmluvného vzťahu.
3. Výkon činnosti umelca v zahraničí sa preukazuje dokladom, v ktorom sa uvádza charakter výkonu činnosti podľa § 2 ods. 1 písm. c) a obdobie trvania príslušného zmluvného vzťahu.
4. Pôsobenie pedagogického zamestnanca podľa § 2 ods. 2 sa preukazuje dokladom
5. o vydaní prekladu literárneho diela alebo textu v zahraničí,
6. o zmluvnom vzťahu alebo o vzťahu obdobnom k pracovnoprávnemu vzťahu, ktorého predmetom bolo využitie výsledkov umeleckej činnosti pri vytvorení iného umeleckého diela v zahraničí,
7. o vystavovaní výsledkov umeleckej činnosti v zahraničí alebo
8. ktorý preukazuje trvalé umiestnenie výsledkov umeleckej činnosti v zahraničí.

**§ 4**

Táto vyhláška nadobúda účinnosť 1. januára 2025.

1. ) § 2 ods. 4 zákona č. 103/2014 Z. z. o divadelnej činnosti a hudobnej činnosti a o zmene a doplnení niektorých zákonov v znení zákona č. 40/2015 Z. z. [↑](#footnote-ref-1)
2. ) § 2 ods. 5 zákona č. 103/2014 Z. z. v znení zákona č. 40/2015 Z. z. [↑](#footnote-ref-2)